Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/en/index.htm fid-dokument li jġib in-numru 32014M7141. Il-EUR-Lex hu l-aċċess fuq l-internet għal-liġi Ewropea. Il-Qorti Ewropea tal-Awdituri b'dan tinfurmak li r-Rapport Speċjali Nru 1/2014 "L-effettività tal-proġetti għat-trasport urban pubbliku appoġġati mill-UE" għadu kif ġie ppubblikat. Ir-rapport jista' jiġi kkonsultat jew imniżżel mill-websajt tal-Qorti Ewropea tal-Awdituri: (http://eca.europa.eu). Verżjoni stampata tar-rapport tista' tinkiseb mingħajr ħlas fuq talba lill-Qorti tal-Awdituri: jew billi timla formola ta' ordni elettronika fuq l-EU-Bookshop. Fit-tabelli annessi, ir-referenzi (1), (2), (3), (4), (5) jikkorrispondu għal dan li ġej: Awtorità/awtoritajiet ċentrali tal-viża u awtorità/awtoritajiet li għandhom ir-responsabbiltà ċentrali li joħorġu viżi fil-fruntiera tal-Istat Membru kkonċernat. Awtorità/awtoritajiet li jkunu ċentralment responsabbli għall-kontrolli li jsiru fit-territorju tal-Istat Membru kkonċernat. Il-Ministeru għall-Intern u s-Sigurtà Nazzjonali – l-Unità Ċentrali għall-Viżi Il-Ministeru għall-Intern u s-Sigurtà Nazzjonali – – il-Pulizija ta' Malta – it-Taqsima tal-Immigrazzjoni Il-Ministeru għall-Intern u s-Sigurtà Nazzjonali – – il-Pulizija ta' Malta – it-Taqsima tal-Immigrazzjoni Il-Ministeru għall-Intern u s-Sigurtà Nazzjonali – is-Servizzi tas-Sigurtà ta' Malta Il-Ministeru għall-Intern u s-Sigurtà Nazzjonali – – il-Pulizija ta' Malta – it-Taqsima tal-Immigrazzjoni Il-Ministeru għall-Intern u s-Sigurtà Nazzjonali – l-Uffiċċju tal-Kummissarju għar-Refuġjati Il-Ministeru għall-Affarijiet Barranin Mhux applikabbli – il-Liechtenstein ma għandux fruntieri esterni Il-baġit totali allokat għas-Sejħa, kif ukoll it-tqassim tiegħu (il-punt 5 tas-Sejħa), huma ta' natura indikattiva, u jistgħu jiġu mmodifikati soġġett għal emenda tal-Programm ta' Ħidma Annwali tal-Erasmus+ għall-2014. L-applikanti potenzjali huma mistiedna jikkonsultaw regolarment il-Programm ta' Ħidma Annwali tal-Erasmus+ għall-2014 u l-emendi tiegħu, ippubblikati fuq il-paġna http://ec.europa.eu/dgs/education_culture/more_info/awp/index_en.htm, f'dak li jirrigwarda l-baġit disponibbli għal kull azzjoni koperta mis-Sejħa. Din is-sejħa hija indirizzata għal xjenzjati li jixtiequ li jiġu kkunsidrati għal sħubija fil-Kumitat Xjentifiku (SC) tal-Awtorità Ewropea dwar is-Sigurtà fl-Ikel (EFSA) jew f'wieħed mill-Panils Xjentifiċi tal-EFSA fuq, b'mod partikolari: is-Saħħa u l-Benesseri tal-Annimali (AHAW), il-Perikli Bijoloġiċi (BIOHAZ), il-Kontaminanti fil-katina tal-ikel (CONTAM), l-Addittivi tal-Għalf u prodotti jew sustanzi użati fl-għalf tal-annimali (FEEDAP), l-Organiżmi Modifikati Ġenetikament (OĠM), il-Prodotti tad-dieta, Nutrizzjoni u Allerġiji (NDA), is-Saħħa tal-Pjanti (PLH) u l-Prodotti ta' Protezzjoni tal-Pjanti u r-residwi tagħhom (PPR). Il-membri attwali tal-Kumitat Xjentifiku u tal-Panils Xjentifiċi hawn fuq imsemmija qegħdin iservu mandat ta' tliet snin li huwa mistenni li jiskadi f'nofs l-2015. Il-membri l-ġodda sejrin jinħatru għall-mandat tat-tliet snin ta' wara li sejjer jibda f'Lulju 2015. L-Awtorità Ewropea dwar is-Sigurtà fl-Ikel (EFSA) hija l-qafas ewlieni tal-Unjoni Ewropea (UE) għall-valutazzjoni tar-riskji fir-rigward tas-sigurtà tal-ikel u tal-għalf, is-saħħa u l-benesseri tal-annimali, is-saħħa tal-pjanti u l-ambjent. B'kollaborazzjoni mill-qrib mal-awtoritajiet nazzjonali u b'konsultazzjoni miftuħa mal-imsieħba tagħha, l-EFSA tipprovdi pariri xjentifiċi indipendenti u komunikazzjoni ċara fuq riskji eżistenti u emerġenti bbażati fuq l-aktar metodoloġiji xjentifiċi u data xjentifika aġġornata disponibbli. Il-parir xjentifiku tagħha huwa l-bażi tal-politiki u d-deċiżjonijiet tal-ġesturi tar-riskji fl-Istituzzjonijiet Ewropej u fl-Istati Membri tal-UE. L-EFSA tlaqqa' flimkien lill-aqwa esperti Ewropej disponibbli fil-valutazzjoni tar-riskji fil-qasam tas-sigurtà tal-ikel u tal-għalf, tas-saħħa u l-benesseri tal-annimali, tas-saħħa tal-pjanti u tal-ambjent, li jaġixxu b'kapaċità indipendenti għal organizzazzjoni awtonoma u mmexxija minnha stess biex tipprovdi lill-Istituzzjonijiet Ewropej u lill-Istati Membri b'parir xjentifiku tal-ogħla standard. L-Awtorità hija impenjata li tosserva l-istandards ewlenin ta' eċċellenza xjentifika, onestà, trasparenza, indipendenza u ta' rispons f'waqtu. Billi taħdem b'mod indipendenti, miftuħ u trasparenti, l-EFSA twassal l-aqwa parir xjentifiku possibbli u għalhekk tikkontribwixxi sabiex issaħħaħ is-sistema Ewropea tas-sigurtà tal-ikel u tal-għalf. Għal aktar informazzjoni dwar l-EFSA, jekk jogħġbok irreferi għar-Regolament ta' Stabbiliment tagħha: http://eur-lex.europa.eu/LexUriServ/LexUriServ.do?uri=CONSLEG:2002R0178:20090807:MT:PDF Il-Kumitat Xjentifiku u l-Panils Xjentifiċi huma responsabbli għall-għoti ta' opinjonijiet xjentifiċi tal-Awtorità u pariri oħrajn kif meħtieġ, kull wieħed fi ħdan il-qasam tal-kompetenza tiegħu. Jipproduċu opinjonijiet xjentifiċi kif ukoll pariri għall-ġesturi tar-riskji. Dan jgħin biex tiġi pprovduta bażi soda għall-formulazzjoni tal-politiki Ewropej u tal-leġiżlazzjoni Ewropea u dan jappoġġa lill-ġesturi tar-riskji fit-teħid tad-deċiżjonijiet. Il-Panils Xjentifiċi huma normalment magħmulin minn wieħed u għoxrin (21) espert xjentifiku indipendenti. Il-Kumitat Xjentifiku huwa magħmul mill-Presidenti ta' kull Panil Xjentifiku u minn sitt esperti xjentifiċi. Il-Membri tal-Kumitat Xjentifiku u tal-Panils Xjentifiċi jinħatru għal mandat ta' tliet snin li jista' jiġġedded darbtejn. Il-membri huma mistennija li jattendu u li jikkontribwixxu b'mod attiv fil-laqgħat kollha tal-Kumitat Xjentifiku, tal-Panils Xjentifiċi jew tal-gruppi ta' ħidma tiegħu, fejn jiġu adottati l-opinjonijiet, id-dikjarazzjonijiet jew id-dokumenti ta' gwida. Dawn l-opinjonijiet, id-dikjarazzjonijiet u d-dokumenti ta' gwida xjentifiċi huma ppubblikati fil-Ġurnal tal-EFSA, pubblikazzjoni ta' kull xahar li hija indiċjata fid-databases biblijografiċi (eż. CAB Abstracts, Food Science and Technology Abstracts, ISI Web of Knowledge) rilevanti għax-xogħol tal-EFSA. L-applikanti jiġu riferuti għall-ANNESS I ppubblikat fuq is-sit elettroniku tal-EFSA biex jikkonsultaw id-deskrizzjoni dettaljata tal-kompiti tal-Kumitat Xjentifiku u tal-Panils Xjentifiċi. Għal aktar informazzjoni dwar l-għażla tal-Membri tal-Kumitat Xjentifiku u tal-Panils Xjentifiċi jekk jogħġbok irreferi għad-"Deċiżjoni tad-Direttur Eżekuttiv dwar l-għażla ta' membri tal-Panils Xjentifiċi, tal-Kumitat Xjentifiku u l-għażla ta' Esperti Esterni biex jassistu lill-EFSA fil-ħidma xjentifika tagħha". Għal aktar informazzjoni dwar l-istabbiliment u l-operazzjonijiet tal-Panils Xjentifiċi u l-Gruppi ta' Ħidma tagħhom, jekk jogħġbok irreferi għad-"Deċiżjoni tal-Bord Amministrattiv dwar l-istabbiliment u l-operazzjonijiet tal-Kumitat Xjentifiku, Panils Xjentifiċi u tal-Gruppi ta' Ħidma tagħhom". Il-membri tal-Kumitat Xjentifiku u tal-Panils Xjentifiċi huma xjenzjati esperjenzati u indipendenti magħżulin u maħturin skont ir-Regolament ta' Stabbiliment tal-EFSA u skont ir-regoli tal-EFSA. Il-membri tal-Kumitat Xjentifiku u tal-Panils Xjentifiċi sejrin jintalbu jwettqu d-dmirijiet li ġejjin: Jikkontribwixxu għat-tħejjija, id-diskussjoni u l-adozzjoni ta' opinjonijiet, dokumenti ta' gwida u dikjarazzjonijiet xjentifiċi tal-Panil Xjentifiku u/jew il-Kumitat Xjentifiku u l-attivitajiet tal-gruppi ta' ħidma tagħhom; Jikkontribwixxu għal parir xjentifiku dwar kwistjonijiet li jaqgħu fi ħdan il-kompetenza tal-Panil Xjentifiku u/jew tal-Kumitat Xjentifiku; L-għoti ta' pariri dwar it-twettiq u l-organizzazzjoni ta' attivitajiet xjentifiċi tal-Panil Xjentifiku u/jew tal-Kumitat Xjentifiku. Kundizzjonijiet ġenerali: Membri ta' Panils Xjentifiċi u tal-Kumitat Xjentifiku sejrin jintalbu jattendu għal laqgħat ta' jumejn li normalment isiru f'Parma, l-Italja. Dawn il-laqgħat isiru bejn sitta u tmien darbiet fis-sena. Minbarra dan, il-membri tal-Panils Xjentifiċi u tal-Kumitat Xjentifiku huma mistennija li jipparteċipaw, kif xieraq, f'xi laqgħat tal-gruppi ta' ħidma li huma stabbiliti mill-Panils Xjentifiċi. Dawn il-laqgħat normalment jiġu organizzati bejn sitta u tmien darbiet fis-sena. L-attendenza fil-laqgħat tal-Panils Xjentifiċi, tal-Kumitat Xjentifiku jew tal-gruppi ta' ħidma teħtieġ xi ammont ta' xogħol preparatorju, inkluż qari minn qabel u abbozzar ta' dokumenti. Il-laqgħat u ħafna mid-dokumenti huma bl-Ingliż. Sabiex tiġi kkumplimentata l-esperjenza tagħhom, il-membri se jiġu offruti moduli differenti ta' taħriġ kif ukoll sessjonijiet ta' informazzjoni bħala segwitu, dwar il-metodoloġiji ta' valutazzjoni tar-riskju u d-dokumenti ta' gwida tal-EFSA. Il-membri huma mħeġġa bil-qawwa biex jattendu dawn is-sessjonijiet. Bħala parti mill-impenn tal-EFSA favur il-ftuħ u t-trasparenza, il-laqgħat plenarji tal-Kumitat Xjentifiku u l-Panils Xjentifiċi jistgħu jkunu miftuħa għall-osservaturi u jistgħu jiġu rrekordjati jew segwiti permezz ta' streaming fuq l-Internet. L-applikanti huma meħtieġa li jesprimu l-impenn tagħhom li, jekk jinħatru, huma jipparteċipaw b'mod attiv fl-attivitajiet tal-Kumitat Xjentifiku jew tal-Panils Xjentifiċi. L-applikanti huma meħtieġa jindikaw fil-formola tal-applikazzjoni, il-Panil(s) Xjentifiku/ċi u/jew il-Kumitat Xjentifiku li jixtiequ japplikaw għalihom, li jaqblu l-aħjar mal-oqsma tal-kompetenza tagħhom (jekk jogħġbok irreferi għall-Anness I). Applikant jista' jindika aktar minn panil wieħed (skont l-ordni ta' preferenza u sa massimu ta' 3 għażliet), fil-każ fejn l-oqsma ta' kompetenza tiegħu jkopru l-kompiti ta' aktar minn Panil Xjentifiku wieħed u/jew tal-Kumitat Xjentifiku. Il-membri li jkunu għadhom kif temmew tliet mandati konsekuttivi fil-Kumitat Xjentifiku jistgħu japplikaw għal sħubija f'Panil Xjentifiku. Bl-istess mod, Membri li jkunu għadhom kif temmew tliet mandati konsekuttivi f'Panil Xjentifiku jistgħu japplikaw għal sħubija fil-Kumitat Xjentifiku jew f'Panil Xjentifiku differenti. Kull applikazzjoni se tiġi eżaminata skont ir-rekwiżiti ta' eliġibilità li ġejjin: Livell ta' edukazzjoni li jikkorrispondi għal studji universitarji mitmuma ta' mill-inqas erba' (4) snin attestati b'diploma fl-oqsma li ġejjin: Xjenza tal-Agronomija/Agrikoltura, Nutrizzjoni tal-Annimali, Bijokimika, Bijoloġija Molekulari, Bijoloġija, Kimika, Protezzjoni tal-għelejjel/pjanti, Ekotossikoloġija, Xjenza Ambjentali, Epidemjoloġija, Mikrobijoloġija tal-Ikel, Teknoloġija tal-Ikel, Ġenetika, Mediċina Umana, Nutrizzjoni Umana, Xjenza tal-Ħajja, Matematika, Mediċina Okkupazzjonali, Farmakoloġija, Farmaċija, Saħħa Pubblika, Statistika, Tossikoloġija, Mediċina Veterinarja u oqsma relatati fi ħdan il-kompiti tal-EFSA." Barra minn hekk, mill-inqas għaxar (10) snin ta' esperjenza professjonali rilevanti għall-kompetenza tal-Panil(s) miksubin wara li tkun inkisbet id-diploma; Ċittadinanza ta' Stat Membru tal-Unjoni Ewropea (UE), jew ta' pajjiż fl-Assoċjazzjoni Ewropea tal-Kummerċ Ħieles (EFTA) jew tal-pajjiżi Kandidati tal-Unjoni. Esperti minn pajjiżi terzi jistgħu japplikaw ukoll iżda jiġu kkunsidrati biss għal sħubija fil-Kumitat Xjentifiku jew fil-Panils Xjentifiċi, meta l-livell meħtieġ ta' ħila ma jkunx jista' jinstab fost ċittadini tal-pajjiżi tal-UE, tal-EFTA jew tal-Pajjiżi Kandidati għal sħubija fl-UE. Impenn biex wieħed jattendi l-laqgħat u jikkontribwixxi b'mod attiv fil-ħidma tal-Panils Xjentifiċi/Kumitat Xjentifiku. L-applikazzjonijiet li jissodisfaw ir-rekwiżiti ta' eliġibilità (ara sezzjoni 5. A) sejrin jiġu ammessi għal evalwazzjoni komparattiva mwettqa mill-EFSA fuq il-bażi tal-kriterji ta' għażla indikati hawn taħt. L-applikanti huma mħeġġa ħafna li jimlew il-formola tal-applikazzjoni fis-sezzjonijiet kollha bl-informazzjoni u bl-evidenza kollha meħtieġa, minħabba li din sejra tifforma l-bażi għall-evalwazzjoni tagħhom. L-evalwazzjoni tal-applikazzjonijiet kollha meqjusin eliġibbli sejra ssir permezz ta' medda ta' punteġġi minn 0 (żero) sa 5 (ħamsa) għal kull kriterju ta' għażla indikat hawn taħt. Sabiex tiġi riflessal-importanza relattiva tad-diversi kriterji ta' għażla, sejjer jiġi attribwit koeffiċjent ta' peżar. Kull applikazzjoni sejra tikseb medda ta' punteġġ ta' bejn żero (0) u mija (100). Sejrin jiġu eżaminati l-kriterji tal-għażla li ġejjin: Esperjenza fit-twettiq ta' valutazzjoni xjentifika tar-riskju u/jew fl-għoti ta' parir xjentifiku f'oqsma relatati mas-sigurtà tal-ikel u tal-għalf, mas-saħħa u l-benesseri tal-annimali, mas-saħħa tal-pjanti u l-ambjent, kif xieraq, f'oqsma ta' kompetenza u ħila esperta tal-Panil(s) Xjentifiku/ċi jew tal-Kumitat Xjentifiku ppreferuti (Massimu ta' 25 punt minn 100), Eċċellenza xjentifika li tista' tingħata prova tagħha f'qasam wieħed, jew preferibbilment f'aktar minn wieħed, relatata mal-qasam kopert mill-Panil(s) Xjentifiku/ċi jew mill-Kumitat Xjentifiku ppreferuti (Massimu ta' 20 punt minn 100), Esperjenza ta' ħidma xjentifika fl-istudju tal-pari (peer-reviewing) u l-pubblikazzjonijiet, f'oqsma relatati mal-qasam ittrattat mill-Panil(s) Xjentifiku/ċi jew mill-Kumitat Xjentifiku ppreferuti (Massimu ta' 15-il punt minn 100), Esperjenza fl-analiżi ta' informazzjoni u ta' faxxikoli kumplessi, ħafna drabi minn firxa wiesgħa ta' dixxiplini u sorsi xjentifiċi u li jitħejjew abbozzi ta' opinjonijiet u rapporti xjentifiċi (Massimu ta' 10 punti minn 100), Esperjenza professjonali f'ambjent multidixxiplinarju, preferibbilment f'kuntest internazzjonali (Massimu ta' 10 punti minn 100), Esperjenza fl-immaniġġjar ta' proġetti relatati ma' kwistjonijiet xjentifiċi (Massimu ta' 10 punti minn 100), Esperjenza fil-komunikazzjoni, ibbażata fuq esperjenza tat-tagħlim, preżentazzjonijiet pubbliċi, parteċipazzjoni attiva f'laqgħat, pubblikazzjonijiet (Massimu ta' 10 punti minn 100). Ikun hemm proċess ulterjuri tal-applikazzjonijiet, jekk l-applikant jikseb punteġġ li jkun aktar minn punteġġ ta' aċċettazzjoni ta' 66 punt (minn 100) tal-anqas għal wieħed mill-Panil(s) Xjentifiku/ċi jew mill-Kumitat Xjentifiku. L-EFSA tirriserva d-dritt li tikkonsulta mal-partijiet terzi dwar l-esperjenza professjonali tal-applikanti fil-kuntest tal-applikazzjoni tagħhom. Għal aktar informazzjoni dwar l-għażla tal-Membri tal-Panils Xjentifiċi u tal-Kumitat Xjentifiku, jekk jogħġbok irreferi għal "Deċiżjoni tad-Direttur Eżekuttiv dwar l-għażla ta' membri tal-Panils Xjentifiċi, tal-Kumitat Xjentifiku u l-għażla ta' Esperti Esterni biex jassistu lill-EFSA fil-ħidma xjentifika tagħha". L-Applikanti li jinstabu li jissodisfaw il-ħtiġijiet għal sħubija jistgħu jinħatru bħala membri għal mandat ta' tliet snin, fuq il-bażi ta' deċiżjoni meħuda mill-Bord ta' Amministrazzjoni tal-EFSA fuq proposta mid-Direttur Eżekuttiv tal-EFSA. Qabel il-ħatra, l-EFSA żżomm id-dritt li tqabbel l-applikazzjoni tal-applikanti kkunsidrati għal sħubija ma' dokumenti u ċertifikati sabiex tikkonferma l-preċiżjoni u l-eliġibilità tal-applikazzjoni. Applikanti li jinstabu li jissodisfaw il-ħtiġijiet għal sħubija iżda li ma jintgħażlux għal Panil Xjentifiku speċifiku jew għall-Kumitat Xjentifiku għandhom jiġu inklużi fil-lista ta' riserva. L-applikanti għandhom jinnotaw li l-inklużjoni f'lista ta' riserva mhijiex garanzija ta' ħatra bħala membru. L-applikanti li jitqiegħdu fuq il-lista ta' riserva bħala riżultat ta' din is-sejħa, jistgħu, bil-kunsens minn qabel tagħhom, ikunu maħtura bħala membri ta' Panil Xjentifiku u/jew tal-Kumitat Xjentifiku, anke jekk ma jkunux applikaw b'mod speċifiku għal sħubija f'dak il-Panil u/jew fil-Kumitat Speċifiku. Il-kandidati kollha tal-lista ta' riserva sejrin ikunu mistiedna biex japplikaw fid-database tal-esperti tal-EFSA. Għal aktar informazzjoni dwar id-database tal-esperti tal-EFSA: http://www.efsa.europa.eu/EFSA/AboutEfsa/WhoWeAre/efsa_locale-1178620753812_1178712806106.htm Il-membri tal-Kumitat Xjentifiku u tal-Panils Xjentifiċi jinħatru fuq bażi personali. Ara hawn taħt għal xi eżempji ta' x'jitqies bħala Kunflitt ta' Interess: Mhijiex permessa Sħubija fil-Kumitat Xjentifiku/Panils Xjentifiċi għal kandidati li, fil-mument tas-sottomissjoni tal-applikazzjoni tagħhom, huma impjegati minn kwalunkwe persuna ġuridika jew fiżika li twettaq xi waħda mill-attivitajiet li r-riżultati xjentifiċi tal-EFSA jħallu impatt dirett jew indirett, bħall-produzzjoni tal-ikel, l-ipproċessar u d-distribuzzjoni, l-agrikoltura jew it-trobbija tal-annimali. Dan jinkludi kwalunkwe forma ta' okkupazzjoni jew kummerċ regolari, part-time jew full-time, imħallsa jew mhux imħallsa, inkluż impjieg indipendenti (eż. konsulenza) għall-benefiċċju tal-persuni msemmija hawn fuq, Mhix permessa Sħubija fil-Kumitat Xjentifiku/Panils Xjentifiċi għal kandidati li, fil-mument tas-sottomissjoni tal-applikazzjoni tagħhom, huma involuti f'konsulenza ad hoc jew okkażjonali lil korpi bħall-Assoċjazzjoni Ewropea ta' produtturi ta' prodotti li l-Panil relevanti jivvaluta, dwar firxa ta' suġġetti tant wiesgħa li din l-attività tkun regolarment f'kunflitt ma' punti fuq l-aġenda tal-Kumitat Xjentifiku/Panil Xjentifiku rilevanti. Għal aktar informazzjoni dwar id-Dikjarazzjonijiet tal-Interessi: http://www.efsa.europa.eu/en/values/independence.htm L-EFSA tagħti attenzjoni kbira għall-applikazzjoni tal-prinċipji ta' trattament ugwali fil-proċeduri tagħha. L-applikazzjonijiet jitqiesu ammissibbli biss jekk formola tal-applikazzjoni mimlija kif meħtieġ tiġi sottomessa online sal-iskadenza. Applikazzjonijiet mibgħuta permezz ta' posta elettronika/posta tradizzjonali mhumiex sejrin jiġu aċċettati. Il-kandidati huma ġentilment mitluba biex jimlew l-applikazzjoni tagħhom bl-Ingliż biex jiffaċilitaw il-proċedura tal-għażla. L-applikanti kollha jiġu infurmati permezz tal-posta dwar ir-riżultat tal-proċess tal-għażla. L-għan tal-ipproċessar tad-data personali huwa li jiġu mmaniġġjati l-applikazzjonijiet għal sħubija fil-Kumitat jew Panils Xjentifiċi tal-EFSA. Fil-każ ta' inkonsistenza jew diskrepanza bejn il-verżjoni Ingliża u kwalunkwe verżjoni lingwistika oħra ta' din il-pubblikazzjoni, il-verżjoni bil-lingwa Ingliża għandha tipprevali. L-attivitajiet tan-negozju tal-impriżi kkonċernati huma: SNCF taħdem fil-qasam tat-trasport fuq distanzi twal tal-passiġġieri fil-livell nazzjonali u internazzjonali, it-trasport tal-passiġġieri fil-livell lokali, il-ġestjoni tal-istazzjonijiet ferrovjarji, l-infrastruttura u l-inġinerija, u t-trasport tal-merkanzija fi Franza. Is-sussidjarja tagħha SNCF Habitat twettaq missjonijiet soċjali bil-għan li tiffaċilita l-aċċess għall-akkomodazzjoni fi Franza; La Banque Postale: hija attiva fis-settur tas-servizzi bankarji għall-konsumatur, b'offerta kompluta ta' servizzi finanzjarji għall-individwi, kif ukoll servizzi ta' ġestjoni tal-assi u assigurazzjoni għall-mutwatarji fi Franza; SOFIAP: hija prinċipalment attiva fit-tqassim ta' krediti immobiljari lill-aġenti u lill-persunal ta' SNCF u tas-sussidjarja tagħha bl-isem ta' SOCRIF. SOFIAP tqassam ukoll krediti għall-konsumaturi, kif ukoll prodotti tal-assigurazzjoni fuq il-ħajja u assigurazzjoni mhux fuq il-ħajja fi Franza Il-Kummissjoni tistieden lill-partijiet terzi interessati biex iressqu l-kummenti li jista' jkollhom dwar il-konċentrazzjoni proposta. Il-kummenti għandhom jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni Ewropea bil-faks (+32 22964301) jew b'email lil COMP-MERGER-REGISTRY@ec.europa.eu jew bil-posta, bin-numru ta' referenza COMP/M.7149 — LA BANQUE POSTALE/ SNCF/ SOFIAP, f'dan l-indirizz:
Extracted from C_106_2014.html